CELEX: 22018D1163
Language: mt
Date: 2016-12-02 00:00:00
Title: Deċiżjoni tal-Kumitat Konġunt taż-ŻEE Nru 225/2016 tat-2 ta' Diċembru 2016 li temenda l-Anness I (Kwistjonijiet veterinarji u fitosanitarji) tal-Ftehim ŻEE [2018/1163]

23.8.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 215/15
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 225/2016
         tat-2 ta' Diċembru 2016
         li temenda l-Anness I (Kwistjonijiet veterinarji u fitosanitarji) tal-Ftehim ŻEE [2018/1163]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Id-Direttiva ta' Implimentazzjoni tal-Kummissjoni (UE) 2016/317 tat-3 ta' Marzu 2016 li temenda d-Direttivi tal-Kunsill 66/401/KEE, 66/402/KEE, 2002/54/KE, 2002/55/KE, 2002/56/KE u 2002/57/KE dwar it-tikketta uffiċjali tal-pakketti taż-żerriegħa (1) għandha tiġi inkorporata fil-Ftehim ŻEE.
                  
               
                     (2)
                  
                  
                     Id-Deċiżjoni ta' Implimentazzjoni tal-Kummissjoni (UE) 2016/320 tat-3 ta' Marzu 2016 li temenda d-Deċiżjoni 2004/842/KE rigward l-implimentar ta' regolamentazzjoni li biha l-Istati Membri jistgħu jawtorizzaw it-tqegħid fis-suq ta' żerriegħa li tappartjeni għal varjetajiet li għalihom ġiet sottomessa applikazzjoni għad-dħul fil-katalogu nazzjonali ta' varjetajiet ta' speċi ta' pjanti agrikoli jew speċi veġetali (2) għandha tiġi inkorporata fil-Ftehim ŻEE.
                  
               
                     (3)
                  
                  
                     Din id-Deċiżjoni tikkonċerna l-leġiżlazzjoni dwar kwistjonijiet fitosanitarji. Il-leġiżlazzjoni dwar kwistjonijiet fitosanitarji ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tkun estiża għal-Liechtenstein, kif speċifikat fl-adattamenti settorjali fl-Anness I tal-Ftehim ŻEE. Għaldaqstant, din id-Deċiżjoni ma għandhiex tapplika għal-Liechtenstein.
                  
               
                     (4)
                  
                  
                     L-Anness I tal-Ftehim ŻEE għandu għaldaqstant jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Kapitolu III tal-Anness I tal-Ftehim ŻEE għandu jiġi emendat kif ġej:
            
                        1.
                     
                     
                        L-inċiż li ġej jiżdied fil-punti 2 (id-Direttiva tal-Kunsill 66/401/KEE), 3 (id-Direttiva tal-Kunsill 66/402/KEE), 11 (id-Direttiva tal-Kunsill 2002/54/KE), 12 (id-Direttiva tal-Kunsill 2002/55/KE) u 13 (id-Direttiva tal-Kunsill 2002/57/KE):
                        
                                    “—
                                 
                                 
                                    
                                       32016 L 0317: Id-Deċiżjoni ta' Implimentazzjoni tal-Kummissjoni (UE) 2016/317 tat-3 ta' Marzu 2016 (ĠU L 60, 5.3.2016, p. 72).”
                                 
                              
                  
                        2.
                     
                     
                        Dan li ġej jiżdied mal-punt 36 (id-Deċiżjoni tal-Kummissjoni 2004/842/KE):
                        “, kif emendat bi:
                        
                                    —
                                 
                                 
                                    
                                       32016 D 0320: Id-Deċiżjoni ta' Implimentazzjoni tal-Kummissjoni (UE) Nru 2016/320 tat-3 ta' Marzu 2016 (ĠU L 60, 5.3.2016, p. 88).”
                                 
                              
                  
         
            Artikolu 2
            It-testi tad-Direttiva ta' Implimentazzjoni (UE) 2016/317 u d-Deċiżjoni ta' Implimentazzjoni (UE) Nru 2016/320 bl-Iżlandiż u bin-Norveġiż, se jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-3 ta' Diċembru 2016, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE. (*1).
         
         
            Artikolu 4
            Din id-Deċiżjoni se tiġi ppubblikata fit-Taqsima ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-2 ta' Diċembru 2016.
            
               
                  Għall-Kumitat Konġunt taż-ŻEE
               
               
                  Il-President
               
               Bergdís ELLERTSDÓTTIR
            
         
         
            (1)  ĠU L 60, 5.3.2016, p. 72
         
         
            (2)  ĠU L 60, 5.3.2016, p. 88
         
         
            (*1)  Ma huma indikati l-ebda rekwiżiti kostituzzjonali.